Kommissionens beslutning

af 26. januar 2001

om ændring af Rådets beslutning 79/542/EØF og beslutning 92/260/EØF, 93/195/EØF, 93/196/EØF og 93/197/EØF hvad angår enhovede dyr med oprindelse i Bosnien-Hercegovina

(meddelt under nummer K(2001) 158)

(EØS-relevant tekst)

(2001/117/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), senest ændret ved akten vedrørende Østrigs, Finlands og Sveriges tiltrædelse, særlig artikel 12, 15 og 19, nr. i),

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 18, og

ud fra følgende betragtninger:

(1) Ved Rådets beslutning 79/542/EØF(4), senest ændret ved beslutning 2000/623/EF(5), blev der opstillet en liste over tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter.

(2) Ved Kommissionens beslutning 92/260/EØF(6) og 93/197/EØF(7), begge senest ændret ved beslutning 2000/209/EF(8), er der fastsat bestemmelser om dyresundhedsmæssige betingelser og sundhedscertifikater i forbindelse med midlertidig indførsel af registrerede heste og indførsel af registrerede enhovede dyr og enhovede dyr til avl og produktion.

(3) Ved Kommissionens beslutning 93/195/EØF(9), senest ændret ved beslutning 2000/754/EF(10), er der fastsat bestemmelser om dyresundhedsmæssige betingelser og sundhedscertifikater i forbindelse med genindførsel af registrerede heste efter midlertidig udførsel.

(4) Ved Kommissionens beslutning 93/196/EØF(11), senest ændret ved beslutning 97/36/EF(12), er der fastsat bestemmelser om dyresundhedsmæssige betingelser og sundhedscertifikater i forbindelse med indførsel af enhovede dyr til slagtning.

(5) Bosnien-Hercegovina er medtaget på listen over tredjelande i beslutning 79/542/EØF, og der er ved de ovennævnte kommissionsbeslutninger fastsat bestemmelser om dyresundhedsmæssige betingelser og sundhedscertifikater i forbindelse med indførsel af enhovede dyr.

(6) På baggrund af de begivenheder, der fandt sted på daværende tidspunkt i Republikken Bosnien-Hercegovina, fastsattes der ved Kommissionens beslutning 92/271/EØF af 20. maj 1992 om indførsel til Fællesskabet af levende dyr og animalske produkter med oprindelse i eller afsendt fra Republikken Bosnien-Hercegovina(13), ændret ved beslutning 1999/441/EF(14), udtrykkeligt forbud mod indførsel af enhovede dyr til EF.

(7) Kommissionen har under et veterinærbesøg i Bosnien-Hercegovina kunnet konstatere, at kontrollen med enhovede dyrs sundhed er utilfredsstillende. Desuden har det vist sig at det stop, der er indført for indførsel af enhovede dyr til EF, ikke er respekteret behørigt.

(8) I betragtning af den risiko, den ukontrollerede sundhedssituation for enhovede dyr i Bosnien-Hercegovina frembyder for EF, bør der indføres et stop for import af enhovede dyr fra Bosnien-Hercegovina efter direktiv 90/426/EØF.

(9) Beslutning 79/542/EØF, 92/260/EØF, 93/195/EØF, 93/196/EØF og 93/197/EØF bør derfor ændres.

(10) Beslutning 92/271/EØF bør derfor ophæves af hensyn til ændrede indførselsbetingelser.

(11) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

For Bosnien-Hercegovinas vedkommende ændres kryds ("x") til nul ("0") i kolonnen for levende enhovede dyr i del 1 i bilaget til beslutning 79/542/EØF.

Artikel 2

I beslutning 92/260/EØF foretages følgende ændringer:

1) "Bosnien-Hercegovina (BA)" udgår blandt de tredjelande, der er nævnt i gruppe B i bilag I.

2) "Bosnien-Hercegovina" udgår blandt de tredjelande, der er nævnt i overskriften i bilag II, litra B, vedrørende sundhedscertifikatet.

3) "Bosnien-Hercegovina (BA)" udgår blandt de tredjelande, der er nævnt i tredje led i punkt III, litra d), i bilag II, litra A, B, C, D og E.

Artikel 3

I beslutning 93/195/EØF foretages følgende ændringer:

1) "Bosnien-Hercegovina (BA)" udgår blandt de tredjelande, der er nævnt i gruppe B i bilag I.

2) "Bosnien-Hercegovina" udgår blandt de tredjelande, der er nævnt i gruppe B i overskriften i bilag II vedrørende sundhedscertifikatet.

Artikel 4

I beslutning 93/196/EØF foretages følgende ændring:

"Bosnien-Hercegovina" udgår blandt de tredjelande, der er nævnt i gruppe B i fodnote 3 i bilag II.

Artikel 5

I beslutning 93/197/EØF foretages følgende ændringer:

1) "Bosnien-Hercegovina (BA)" udgår blandt de tredjelande, der er nævnt i gruppe B i bilag I.

2) "Bosnien-Hercegovina" udgår blandt de tredjelande, der er nævnt i overskriften i bilag II, litra B, vedrørende sundhedscertifikatet.

Artikel 6

Beslutning 92/271/EØF ophæves.

Artikel 7

Denne beslutning er rettet til medlemsstaterne.

Udfærdiget i Bruxelles, den 26. januar 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42.

(2) EFT L 268 af 24.9.1991, s. 56.

(3) EFT L 162 af 1.7.1996, s. 1.

(4) EFT L 146 af 14.6.1979, s. 15.

(5) EFT L 260 af 14.10.2000, s. 52.

(6) EFT L 130 af 15.5.1992, s. 67.

(7) EFT L 86 af 6.4.1993, s. 16.

(8) EFT L 64 af 11.3.2000, s. 22.

(9) EFT L 86 af 6.4.1993, s. 1.

(10) EFT L 303 af 2.12.2000, s. 34.

(11) EFT L 86 af 6.4.1993, s. 7.

(12) EFT L 14 af 17.1.1997, s. 57.

(13) EFT L 138 af 21.5.1992, s. 39.

(14) EFT L 171 af 7.7.1999, s. 17.